《和叶翰林阻雨枫桥》
宋代·程俱

白雨下车轴，江湖与天邻。浑流已横溃，川陆无行人。

荡荡淮楚舟，篙樯动萧晨。淹留寒山寺，河湾俯清沦。

虚堂梦春草，落纸佳句新。长啸寄遐想，深谈破无因。

泊无轩裳累，但觉山林亲。迟迟去鲁意，欲驾还逡巡。

阴霖固无限，所念商农迍。乃知君子怀，绝出世俗尘。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。